Penembakan Tucson 2011

Pada 8 Januari 2011, satu kejadian penembakan berlaku di Tucson yang menyaksikan 19 atau 20 orang ditembak di mana enam daripada mereka mati, sewaktu perjumpaan Wakil Kongres Gabrielle Giffords dengan para konstituen di tempat letak kereta pasar raya Safeway di Casas Adobes. Mereka yang terbunuh dalam kejadian ini termasuklah ketua hakim Mahkamah Daerah Amerika Syarikat untuk Daerah Arizona, John Roll, seorang kanak-kanak perempuan berusia sembilan tahun, seorang pembantu ahli Kongres, dan tiga warga emas berusia 70-an. Gifford, seorang ahli Demokrat yang mewakili daerah Kongres ke-8 Arizona dan dikatakan menjadi sasaran utama serangan itu, ditembak pada kepalanya dalam jarak dekat dan sekali berada dalam keadaan krtikal.

Seorang lelaki berusia 22 tahun dari Tucson, Jared Lee Loughner, diberkas di tempat kejadian. Pendakwa raya persekutuan telah memfailkan lima tuduhan terhadapnya, termasuklah cubaan membunuh ahli Kongres. Antara bahan-bahan yang difailkan dalam mahkamah termasuklah catatan yang didakwa ditulis oleh Loughner sendiri tentang rancangannya untuk membunuh Giffords.

Penembakan
Kejadian penembakan ini berlaku pada 8 Januari 2011, sebaik sahaja selepas 10 pagi MST (UTC-7). Seorang ahli Dewan Perwakilan dari Arizona, Gabrielle Giffords, sedang mengadakan perjumpaan konstituen yang bergelar "Congress on Your Corner" (Kongres di Sudut Anda) di sebuah pasaraya Safeway di Casas Adobes, sebuah kawasan tak tergabung di utara Tucson, Arizona. Menurut seorang saksi, Giffords telah menyediakan sebuah meja di luar gedung. Sekitar 20 hingga 30 orang berkumpul di sekelilingnya apabila penembak mengeluarkan sepucuk pistol yang terlindung secara legal dari pakaiannya lalu menembak Giffords di belakang kepalanya. Penembak itu kemudian terus menembak-nembak secara melulu ke arah orang ramai yang berkumpul di situ. Senjata yang digunakan dalam kejadian itu dilaporkan sebagai pistol Glock model 19 9mm dengan lelopak peluru berisi 30 butir. A witness said he heard "15 to 20 gunshots". Selepas itu, penembak tersebut kehabisan peluru dan berhenti untuk mengisi semula pistolnya. Setelah dia tercicir sebuah lelopak peluru yang penuh dari poketnya di laluan jalan kaki, seorang yang berada di tempat kejadian tetapi tidak tercedera, Patricia Maisch merampas lelopak itu terus apabila penembak itu cuba mencapainya. Penembak itu kemudiannya diasak sampai jatuh oleh seorang pesara berpangkat kolonel berusia 74 tahun, Bill Badger, yang menerima tembakan tadi, selepas itu ditahan lagi oleh Maisch dan orang-orang lain di tempat kejadian, iaitu Roger Sulzgeber dan Joseph Zamudio.

Panggilan 9-1-1 pertama dari tempat kejadian diterima pada 10:12 pagi. Sementara menunggu ketibaan pihak berwajib, seorang pelatih Giffords, Daniel Hernandez Jr., menekan luka tembakan pada dahinya agar wakil rakyat tersebut tidak tersumbat darahnya. Hernandez dihargai kerana menyelamatkan nyawa Giffords. David dan Nancy Bowman, sepasang suami isteri doktor dan jururawat yang sedang membeli-belah di gedung sewaktu kejadian, serta-merta membuka triaj untuk merawat Christina Taylor Green yang berusia 9 tahun. Polis tiba di tempat kejadian pada 10:15 pagi, diikuti paramedik seminit kemudian.

Lima orang mati di tempat kejadian, termasuk Ketua Hakim John Roll dan pengarah program bantuan masyarakat Giffords, Gabe Zimmerman. Tidak lama kemudian, Christina Taylor Green disahkan meninggal dunia di hospital. Sekurang-kurangnya seorang mangsa tembakan dikejarkan ke Northwest Medical Center sementara mangsa cedera yang lain dirawat di University Medical Center di Tucson.

Rujukan

Category:Keganasan di Amerika Syarikat
Category:Sejarah Arizona
Kategori:Pembunuhan beramai-ramai pada 2011
Kategori:2011 di Amerika Syarikat